Koulutuskuulumisia | Punosblogi
Kuluvanan vuonna teemme myös viimeiset sisällölliset materiaalikeräykset ja -muokkaukset nykypäivään ja meidän toimintaan sopiviksi. Tuemme alueilla tapahtuvaa koulutusta ja annamme ohjausta ja apua uusien materiaalien ja menetelmien käytössä.
Kehityshanke juurtuu pysyviksi toimintamalleiksi silloin, kun järjestön rakenteita kehitetään kevyemmäksi, jotta palkattu henkilöstö voi jatkossa keskittyä entistä paremmin erilaisten tuki- ja koulutusjärjestelmien kehittämiseen ja ylläpitoon. Vuonna 2017 tehdään myös laatukäsikirja, jossa on selkeät laadun todentamisen mittarit ja laatukriteeristö. Näin jatkossa myös laadun seuraaminen ja todentaminen helpottuu. Laatukäsikirjan yhteydessä luodaan palautelomakkeisto jotta kaikesta pinskutoiminnasta saataisiin yhtesverrannollista palautetta, sekä tilastotietoa oman toimintamme kehittämisen tueksi. Lomakkeistossa otetaan huomioon eri toimintojen erilaiset tarpeet (esim. leiri, kurssi vai jokin muu) sekä eri ikäryhmät (7-vuotias vai 20-vuotias vastaaja).
Pitkällä aikavälillä toimivampi koulutuskokonaisuus tukee lasten ja nuorten kasvua aktiiviseen kansalaisuuteen tarjoamalla tiedollista ja taidollista osaamista ja erilaisia osallistumisen ja vaikuttamisen väyliä.
Hanke konkretisoituu Pakki-verkkopalveluun. Pakki löytyy osoitteesta pakki.pinskut.fi. Verkkopalvelun alusta työstettiin valmiiksi vuoden 2016 aikana, ja jatkossa keskitytään sisältöjen tuottamiseen palveluun. Osa Pakin informaatiosta on julkista, mutta suurin osa materiaalista vaatii henkilökohtaista tunnusta ja sisäänkirjautumista. Palveluun on luotu useita käyttäjärooleja, joilla on eriasteinen pääsy palvelun toimintoihin. Verkkopalvelulla on kolme ydintehtävää:
menetelmäpankki ohjaajille, josta lähitulevaisuudessa löytyy sadoittain toimintatuokioita, tapahtumamallinteita, leikkejä ja lauluja.
sisältää kaikki koulutus- ja kouluttajamateriaalit.
yhteystietorekisteri koulutuksen ja osaamisen seuraamista ja markkinointia varten. Rekisterille on laadittu asianmukainen rekisteriseloste.
Ehdota toimintatuokiota!
Toimintaohjelman pienimmät osaset ovat aktiviteetteja, jotka ovat käytännössä valmiiksi pureskeltuja toimintatuokioita, jotka on helppo valmistella ja vetää. Toimintatuokio sisältää aina jonkin kasvatustavoitteen, joka voi liittyä uusiin tietoihin tai taitoihin, ryhmässä toimimiseen tai itsevarmuuden tai vastuunoton kehittymiseen.
pakki.pinskut.fi/ohjelma/aktiviteetit/ehdota-aktiviteettia
Aktiviteetit eli toimintatuokiot jaetaan käsiteltävien asioiden haastavuuden mukaan eri ikäryhmille niin, että toiminta on kaikille mielekästä. Näin uusikin ohjaaja pystyy rakentamaan toimivan ja tavoitteellisen ohjelman leirille, tapahtumaan tai kerhoon, joka ei ole pelkkää puuhastelua. Kun toimintatuokiot saadaan kirjalliseen muotoon, hyvien toimintakäytäntöjen jakaminen myös helpottuu.
Pakki-käyttöön! seminaari 27.-29.10.
Turku, Länsirannikon piirin toimisto, Itäinen Pitkäkatu 49.
Seminaarissa perehdytään uuteen toimintaohjelmaan ja kolutukseen. Seminaari on kaikille avoin, eli uudetkin ohjaamisesta kiinnostuneet ovat tervetulleita. Mukaan mahtuu noin 80 henkeä.
Koulutusohjaaja-koulutus 24.–26.11.
Sammalniemen leirikeskus. Ilmainen.
Koulutus antaa valmiudet ja valtuudet vetää koulutuksia.
Leirielämää.fi-sivu on sulautettu Pakki-sivuun. Jatkossa myös ilmoittautumiset leireille ja muihin tapahtumiin voi tehdä sähköisesti.